Den Vest-Sjællandske Avis, 1818-11-10
De store Tydske Messer ere temmelige paalidelige Handelsbarometere, for at angive Handelens og Jndustriens Tilstand og Forandringer hos de cultiverede Nationer; den Frankfurter Høst messe i September, aabnede oplivende Udsigter forden tydske Kunstflid; de Engelske Fabrikater vare hverken forhaanden i den Mængde eller til en saa let Priis, som tilforn, saa at de Schweitserske og Sachsiske Fabrikantere havde en usædvanlig stærk Afsætning. Man forklarer sig denne Forandring i de Engelske Fabrikaters Priis deraf, at Englænderne ere blevne trætte af at sælge deres Varer under Fabrikprisen, som de gjorde i første Aar efterFreden, og som nogle tilskreve, at Englænderne søgde ved overdrevne lette Priser at nedtrykke Fabrikerne paa Fastlandet, for saameget bedre at kunne hæve deres egne paa hines Undergang (dette synes dog at være utroeligt, hvilken enkelt Fabrikeer vilde giøre sig til Offer for det Hole, og hvorledes skulde en saadan Aftale og Overeenskomst finde Sted imellem alle Englands Fabrikeere, og saaledes at den ene kunde forlade sig paa den anden, uden at befrygte, at nogle skulde trække sig hemmelig tilbage og lade Byrden, falde paa de øvrige? Der gives mange saadanne Formodninger, som man saaledes rast hen debiterer, uden at have noget egentlig Beviis derfor i Hænderne) andre derimod tilskrive med mere Føie den overdrevne lette Priis paa de Engelske Fabrikater i de sidste Aar, den naturlige Aarsag, at Fabrikeierne havde store Forraad af Fabrikvarer opdyngede under Krigen, hvorfor de maatte anvende overordentlige Midler for at skille sig ved dem; thi at det continentale System, som Napoleon indførte, var et meget hensigtsmæssigt og virksomt Middel, og at det var meget godt muligt at spærre Jndgangen for de Engelske Fabrikater, giver sig noksom tilkiende af Fabrikernes stærke Opblomstring paa Fastlandet under Spærringen. At de Engelske Fabrikater begynde nu at blive siældnere og at stige i Prisen, lader sig ogsaa godt forklare af det overordentlige Sving, hvori den Engelske Handel paa de andre Verdens Deele erholder, hvor baade Overmagten i Ostindien, de Spanske Coloniers Løsrivelse og stedse mere tiltagende Soliditet; Folkemængdens overordentlige Tiltagelse i Nordamerika, og selve Christendommens og derved Culturens Udbredelse paa Øerne i Sydhavet aabne de ualmindeligste og betydeligste Udveie til Afsætning af Englændernes Jndustrie-Frembringelser, saa at Storbrittanien for Øieblikket viser Skuel af en Handels og Konstflids Storhed, som er uden Mage i Historien. – Man bemærker at forresten paa den omtalte Frankfurter Messe, at Manufacturvarerne fandt bedre Afsætning endColonialvarerne; der er ogsaa al Udsigt til for Tiden at disse, saalænge ingen Søekrig kommer paa, ville holde sig i en lav Priis. Vel kan en temporair Misvært foraarsage for et Øieblik en Forhøielse af Prisen paa een eller anden Artikel, som f. Ex. det var nyelig Tilfældet med Caffeen; men den vil aldrig blive af Varighed; da Culturen af Colonial-Producterne tager af flere Aarsager saa overmaade meget til; først formedelst de Spanske Coloniers Løsrivelse og Brasiliens Uafhængighed; hvoraf Følgerne ville i Tiden og Aar for Aar mere vise sig; for det andet fordi Nordamerikanerne i deres sydlige Provindser, især i Georgien og Louislana giøre store Anlæg for Dyrkningen af Colonialproducterne, og true at faae i dette Stykke en aldeles Overvægt over de Vestindiske Øer, hvis Jordbund skal desuden ved den vedholdende Dyrkning af blotte Colonialproducter aftage i Frugtbarhed, og som det desuden falder vanskeligere og kostbarere at forsørge med deres Fornødenheder end de Amerikanske Colonier, som paa de store indenlandske Floder, hvis Seilbarhed saameget forøges ved den saameget udvidede og forbedrede Dampskibsfart, kunne erholde Levnetsmidler og andre Fornødenheder tilførte for en billigere Priis fra de indre agerdyrkende Stater. Handelstidenden har leveret nyelig nye Efterretninger om den overordentlige Tilvæxt, hvori den indenlandske Skibsfart for Tiden er i Nordamerika. Farten med Dampskibene i Nordamerika hedder det, tiltager i et næsten utroeligt Forhold, baade i Henseende til Dampskibenes (Steiboats) Antal, som til deres Størrelse, forbedrede Jndretning og hurtige Seilads. De sees nu paa alle Floder og i alle betydelige Havne i Nordamerika, og man kan giøre sig et Begrb om hvormeget de anvendes, naar det bemærkes, at der alene paa Nye=Orleans drives Handel ved Hielp af 20 Dampskibe, som tilsammen ere 3722 Lons drægtige. Disse Skibe seille igiennem Missisippiflodens rivende Strøm, og tilbagelægge over tusinde Mile paa den i mindre end en Trediedeel af den Tid, de hidtil brugelige Fartøier tilbringe paa Reisen. Der føies nu Foranstaltninger af General-Postamtet i Washington til at forsende ordentlige Postfække med Dampskibene i den Deel af Landet. Sukkeravlen er faldet meget fordeelagtigt ud, som der skrives fra Philladelphin under 21de August. Denne Avl har tiltaget utroeligen i Staten Louisiana, saa at deri Stedet for nogle Hundrede Fade Sukkeres Frembringelse, som var det høieste da Staden Orleans og Louisiana blev afstaaet til disse Stater, nu frembringes aarligen omtrent 30,000 Fade meget gode og rene Sukkere, og Plantagerne udvides meget Aar for Aar, ligesom ogsaa nye optages til Dyrkning. De Handlende der, som fornemmeligen befatte sig med denne Handels Green, og som endnu handle med de vestindiske Øer, ere af den Formening, at om 10 Aar vil Nordamerika ikke behøve at indføre et eneste Fad Sukker. Derfor var Erhvervelsen af Louisiana af en saa stor Fordeel for Friestaterne da de sydlige, af Missisippi oversvømmende yderst frugtbare og endnu ikke udtømte Distrikter deraf, ere saa overmaade tienlige til Sukkeravlen; af denne stigende Cultur af Colonial producter i de sydlige Stater i Nordamerika, kommer det ogsaa at man hører at der drives en stærkSnighandel med Negerslaver paa de tilstødende Mexikanske Provindser, og hvortil de tilstødende, Jndianske Stammer bruges som Mellemhandlere, saaledes meldes fra Grændsestaden Natchitoches af Stammen Commanches har i den Spanske Provinds Texas bortranet 20000 Slaver, som de sælge for samme Priis som Muulæster, og at 600 af dem, som ere bestemte til Staten Missisippi ere ankomne til Galveston. Erkiendelsen af Louisianas store og tiltagende Coloniale Vigtighed bevægede Englænderne ogsaa til at giøre det vigtige men mislykkede Angreb derpaa i Aarene 1814 og 15. - Men foruden de allerede anførte Aarsager til Colonialprodukternes Formerelse, gives endnu flere, saaledes at Spanien, da den mister den største Deel af sine Colonier, nu anvender saamegen større Flid paa deres Cultur, som det har tilbage; det saameget forsømte Cuba ere betydelige Handelsfriheder tilstaaede og dets Production er meget tiltaget. Frankerige anvender al Kraft paa at cultivere sit Guiana hvor det vil indføre Theeavlen og hæve Bomulds-Dyrkningen; og Englænderne bestræber sig for at udbrede Culturen paa Kysterne af Afrika, at formaae Hinduerne til at dyrke Sukkeret, og at indføre Sukker= og Bomuldsavlen tilligemed Christendommen paa Sydhavets Øer. Colonialproducterne ville derfore herefter ligesom Guld og Sølv falde i Prisen og Urtekræmmere og Jøder maae høre op med at speculere. (Fortsættes)